मतदान केंद्रों में लगाई गई दो हजार कर्मियों की ड्यूटी
ईवीएम की सीलिंग का काम हुआ पूरा
भिलाई व जामुल चुनाव के लिए उपयोग में लाए जाने वाले ईवीएम का सीलिंग कार्य शनिवार को पूरा कर लिया गया। इस दौरान सामान्य प्रेक्षक केके खेलवार विशेष रूप से मौजूद रहे। उन्होंने सीलिंग का कार्य सावधानी एवं गंभीरता से करने के निर्देश दिए। जिला निर्वाचन अधिकारी आर शंगीता, एडीएम सुनील जैन, एके वाजपेयी, उप जिला निर्वाचन अधिकारी जीआर मरकाम आदि मौजूद रहे।
डेढ़ सौ वाहनों का अधिग्रहण
इधर मतगणना को देखते हुए आरटीओ व ट्रैफिक पुलिस की तरफ से वाहनों का अधिग्रहण किया गया। अधिग्रहण करीब दो दिनों से जारी है। इसमें 127 छोटी-बड़ी स्कूल बसों व 18 जोनल सेक्टर्स के लिए टैक्सी व सूमो का अधिग्रहण किया गया। इन वाहनों को सेक्टर-सात दशहरा मैदान व कल्याण कॉलेज मैदान में खड़ा कराया गया है। आरटीओ पुलक भट्टाचार्य ने बताया कि जरूरत के हिसाब से वाहनों का अधिग्रहण किया गया।
पॉलिटिकल रिपोर्टर|दुर्ग
नगरीय निकाय के लिए 28 दिसंबर को होने वाले मतदान को लेकर निर्वाचन आयोग की कसरत भी तेज हो गई है। भिलाई नगर निगम एवं जामुल नगर पालिका में सुबह सात बजे राजनीतिक पार्टियों के प्रतिनिधियों की मौजूदगी में स्ट्रांग रूम खोला जाएगा।
सुबह 8 बजे से भिलाई के लिए कल्याण कॉलेज व जामुल में नगर पालिका में चुनाव सामग्री का वितरण होगा। सामग्री वितरण के साथ ही दलों को रवाना कर दिया जाएगा। ऐसी संभावना है कि दोपहर करीब एक बजे तक सभी दल अपने-अपने मतदान केंद्रों तक पहुंच जाएंगे। आयोग की तैयारियों के मुताबिक एक दल में चार सदस्य हैं। भिलाई में जहां 641 व जामुल में 27 मतदान केंद्र बनाए गए हैं। इस प्रकार प्रत्येक केंद्र में एक पीठासीन अधिकारी के अलावा तीन मतदान अधिकारियों की नियुक्ति की जानी है। इसके अलावा करीब 24 रिजर्व दल भी बनाए गए हैं। भिलाई के लिए 2484 कर्मचारियों की ड्यूटी लगाई गई है। ईवीएम, स्याही के अलावा अन्य जरूरी दस्तावेजों के वितरण के लिए दोनों जगहों पर अलग-अलग सेंटर बनाए गए हैं। जिसके लिए बोर्ड में नोटिस चस्पा की गई है। उक्त स्थल से ही मतदान दलों को सामग्री का वितरण कर केंद्रों के लिए रवाना किया जाएगा।
hin_Deva hin_Deva hin_Deva hin_Deva hin_Deva kas_Deva hin_Deva hin_Deva